Štefan VI.

Štefan VI. (* ?, Rím - † október 897, Rím) bol 113. pápež katolíckej cirkvi od 22. mája 896 do 14. augusta 897. 

Neslávne sa preslávil zvolaním tzv. Synody mŕtvych, na ktorú nechal dovliecť mŕtvolu svojho predchodcu Formosa, ktorá bola súdená (a odsúdená) za údajné zločiny. 

 Predchádzajúce udalosti 
Po Formosovej smrti nastal v Ríme chaos počas ktorého bol pápežom zvolený Bonifác VI. Ten však nevládol ani tri týždne, keď zomrel. Lambert zo Spoleta, zaťatý Formosov nepriateľ, preto na pápežský stolec dosadil Štefana VI. Gelmi. Papežové, str. 78

 Synoda mŕtvych 
Štefan VI. dal exhumovať Formosovu mŕtvolu, ktorá bola posadená na pápežský trón, oblečená do pápežského hávu a potom súdená. Podľa historika Ferdinanda Gregorovia celá synoda prebehla za prítomnosti mnohých cirkevných úradníkov v Lateráne. Všetky Formozove svätenia boli zneplatnené, tri prsty jeho pravej ruky (t.j. tie, ktorými požehnával) boli useknuté a za divokého revu bola mŕtvola vlečená rímskymi ulicami a nakoniec hodená do Tiberu.

 Referencie 

 Iné projekty 

 Externé odkazy 
 Životopis na Enciclopedia Treccani

 Zdroj 

Kategória:Narodenia v 9. storočí
Kategória:Úmrtia v 897
Kategória:Talianski pápeži
Kategória:Osobnosti z Ríma
Kategória:Pochovaní v bazilike svätého Petra